

**ДО**

**Г-ЖА ВЕСЕЛА АЛЕКСИЕВА**

**ЧЛЕН НА НАЦИОНАЛЕН ИНИЦИАТИВЕН КОМИТЕТ ЗА КАЧЕСТВЕНА И ИНОВАТИВНА ОБРАЗОВАТЕЛНА СИСТЕМА**

**E-MAIL:vesela\_alexieva@abv.bg**

**КОПИЕ ДО:**

**ЗАМЕСТНИК-КМЕТА НА СТОЛИЧНА ОБЩИНА**

**Г-Н ДОНЧО БАРБАЛОВ**

**E-MAIL:** **dbarbalov@sofia.bg**

 **КОПИЕ ДО:**

**НАЧАЛНИКА НА РЕГИОНАЛНОТО УПРАВЛЕНИЕ**

**НА ОБРАЗОВАНИЕТО СОФИЯ – ГРАД**

**Г-ЖА ВАНЯ КАСТРЕВА**

**E-MAIL:** **rio\_sofia\_grad@mon.bg**

**КОПИЕ ДО:**

**ОБЩОПРОКТИКУВАЩИТЕ ЛЕКАРИ**

**НА ТЕРИТОРИЯТА НА ГР. СОФИЯ**

 **УВАЖАЕМА ГОСПОЖО АЛЕКСИЕВА,**

Във връзка с Ваше запитване, относно коректно попълване на имунизационния статус на децата и учениците при приема им в детско или учебно заведение, Ви уведомявам:

Съгласно разпоредбите на Наредба № 15 от 12.05.2005 г. за имунизациите в Република България, поставените ваксини се вписват в имунизационните журнали с дози, серийни номера и дата на поставяне, с цел проследяване на партидите при евентуално възникнала нежелана реакция от ваксинацията.

На база подадената от Вас и събрана от общопрактикуващите лекари /ОПЛ/ информация в софтуерните програми, с които работят не се попълва пълната информация. В електронните бази данни са вписани дата на имунизация и вид ваксина, което затруднява изпълнението на това изискване.

Във връзка с това, за улеснение на всички заинтересовани страни, служителите на Столична РЗИ ще приемат за редовно попълнена ЛЗПК, без дози и серийни номера на вписаните имунизации, като отсъствието на такава информация няма да води до административни санкции или по нататъшни последствия.

Напомням, че информацията за проведена по вид и време ваксина е от основно значение за бързи и адекватни противоепидемични мерки при възникнали заразни заболявани и взривове от ваксинопредотвратими инфекции.

Подаването на **точна информация за имунизационния статус** на деца и ученици е нормативно регламентирано с Наредба № 3/27.04.2000 г. за здравните кабинети в детските заведения и училища.

**С уважение**,

